प्रणब मुखर्जी ने यहां अपने निवास जंगीपुर हाउस में गौरी सरकार को रसोई गैस कनेक्शन सौंपा. इसके साथ प्रधानमंत्री उज्ज्वला योजना के तहत 2.5 करोड़ गरीब परिवारों को मुफ्त रसोई गैस कनेक्शन उपलब्ध करा दिया गया है। इस मौके पर आयोजित कार्यक्रम में राष्ट्रपति के गृह नगर जंगीपुर के साथ रघुनाथ गंज और मुर्शिदाबाद की कुल 10 महिलाओं को मुफ्त रसोई गैस कनेक्शन सौंपे गये। इस मौके पर पेट्रोलियम मंत्री धर्मेन्द्र प्रधान भी उपस्थित थे। सरकार मार्च 2019 तक देश के 80 फीसदी परिवारों में एलपीजी कनेक्शन उपलब्ध कराने का लक्ष्य लेकर चल रही है। यह एक अप्रैल को 72.8 फीसदी था।